Welkom is 'n jong, welvarende stad in die noordelike deel van die Vrystaat, 250 km suid van Johannesburg en 11 km suid van Odendaalsrus in die Vrystaatse Goudveld. Welkom is die tweede grootste stad in die Vrystaat, 140km noordoos van Bloemfontein,
Stad met lokasies
Die middestad van Welkom
Welkom se ligging in Vrystaat
Koördinate: 27°58′59″S 26°43′15″O﻿ / ﻿27.98306°S 26.72083°O﻿ / -27.98306; 26.72083Koördinate: 27°58′59″S 26°43′15″O﻿ / ﻿27.98306°S 26.72083°O﻿ / -27.98306; 26.72083
212,7 km2 (82 1 vk, m,)
992/km2 (2 570/vk, m,)
Die stad is in 1947 op die plaas Welkom uitgelê. Dit het in 1961 'n munisipaliteit geword en op 14 Februarie 1968 'n stad. Die stad is ontwerp deur William Backhouse, 'n stads- en streekbeplanningskonsultant vir Anglo-American Corporation. Die dorp is ontwikkel om as 'n modeldorp te dien vir die werkers van die goudmyne van die streek. 'n Kenmerk van die stad is dat verkeersligte en stopstrate grootliks uitgeskakel is deur die gebruik van verkeersirkels, en die stad het ook netjiese parke en sport- en ontspanningsgeriewe. Die woongebied Thabong is opgerig om swart werknemers te huisves. Die teorie is dat die goudmyne eers die dorp Odendaalsrus genader het vir verdere ontwikkeling, maar nadat onderhandelinge skipbreuk gelei het, is Welkom ontwikkel.
Op 20 Maart 1990 het 'n tornado Welkom getref en meer as 800 huisgesinne in Flamingopark, Rheederpark en Riebeeckstad dakloos gelaat, twee mense het gesterf en 98 beseer.
Die St. Helena-goudmyn is in Oktober 1951 in bedryf gestel. Latere myne in bedryf gestel is Welkom, Western Holdings, Free State Geduld, President Brand, President Steyn en Erfdeel-Dankbaarheid. Die myne is geweldig diep en groot hoeveelhede water word na panne op die oppervlakte gepomp. Dit het die voëllewe gestimuleer. Die Theronpan binne die munisipale gebied is as 'n park ontwikkel. Van die mynwater word ontsout en vir huishoudelike doeleindes gebruik.
Die distrik is 557 km2 groot en in 1954 geproklameer. Mielies en suiwel is die belangrikste landbouprodukte. Die Matjhabeng Plaaslike Munisipaliteit het in 2011 406 461 inwoners gehad.
Die hoë watertafel in die noord-westelike deel van die distrik maak dit baie geskik vir mielieproduksie en moet 'n belangrike mielieproduserende gebied bly. Die distrik word meestal bedek deur nie-bewerkbare, matige potensiële weiveld, sowel as marginale potensiële bewerkbare grond. Die Welkom-streek vorm deel van die Mieliedriehoek, wat oor drie van Suid-Afrika se provinsies strek. Die streek is ook 'n groot produsent van sonneblomme, pluimvee en vleisbeeste.
Mark Shuttleworth - 1973, entrepreneur en ruimtereistoeris.
CJ van der Linde - 1980, Springbokrugbyspeler.
Louis Strydom - 1980, Suid-Afrikaanse rugbyspeler.
Dean Elgar - 1987, Protea krieketspeler.
Franco Mostert - 1990, Springbokrugbyspeler.
↑ 1,0 1,1 1,2 1,3 Som van die hoofplekke: Hani Park, Riebeeckstad, Thabong en Welkom tydens die 2011-Sensus.
Ontsluit van "https://af.wikipedia.org/w/index.php?title=Welkom&oldid=2109254"
Last edited on 8 Januarie 2020, at 19:52